text: রাজবাড়ী এক্সপ্রেস (ট্রেন নাম্বার-রাজবাড়ী এক্সপ্রেস-১/২/৩/৪)  বাংলাদেশ রেলওয়ের অধীনে চলা একটি যাত্রীবাহী ট্রেন। ট্রেনটি ব্রডগেজ রেলপথে চলাচল করে। ফরিদপুর এক্সপ্রেস নামে রাজবাড়ী-ফরিদপুর  পথে চলাচলকারী ট্রেনটিকে  ভাঙ্গা পর্যন্ত রাজবাড়ী এক্সপ্রেস  নামে বর্ধিত রেলপথে  যাত্রা শুরু করে।
  
  ইতিহাস
  বাশি ফুঁকে ও সবুজ পতাকা উড়িয়ে ফরিদপুর রুটে রাজবাড়ী এক্সপ্রেস ট্রেনের রুট বর্ধিতকরণ কাজে ও নতুন রেল চলাচলের উদ্বোধন করেছেন প্রধানমন্ত্রী শেখ হাসিনা। ২৬ জানুয়ারি  সকালে ভিডিও কনফারেন্সের মাধ্যমে রাজবাড়ী-ফরিদপুর-ভাঙ্গা রুটের রেল চলাচলের উদ্বোধন করেন প্রধানমন্ত্রী। সেই সঙ্গে শুরু হলো রাজবাড়ী এক্সপ্রেসের যাত্রা। সকাল ১০টায় প্রধানমন্ত্রী শেখ হাসিনা গণভবন থেকে সরাসরি ভিডিও কনফারেন্সের মধ্যদিয়ে ভাঙ্গা-রাজবাড়ী রুটের এই রেল যাত্রার আনুষ্ঠানিক উদ্বোধন করেন।
  
  যাত্রাপথ
  রাজবাড়ী এক্সপ্রেস ১/২/৩/৪ নামে রাজবাড়ী-ভাঙ্গা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
  
  স্টেশন তালিকা
  রাজবাড়ী এক্সপ্রেস যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
  রাজবাড়ী রেলওয়ে স্টেশন
  পাচুরিয়া রেলওয়ে স্টেশন
  খানখানাপুর রেলওয়ে স্টেশন
  বসন্তপুর রেলওয়ে স্টেশন
  আমিরাবাদ রেলওয়ে স্টেশন
  অম্বিকাপুর রেলওয়ে স্টেশন
  ফরিদপুর রেলওয়ে স্টেশন
  ফরিদপুর কলেজ রেলওয়ে স্টেশন
  বাখুন্ডা রেলওয়ে স্টেশন
  তালমা রেলওয়ে স্টেশন
  পুখুরিয়া রেলওয়ে স্টেশন
  ভাঙ্গা রেলওয়ে স্টেশন।
  
  সময়সূচি
  রাজবাড়ী এক্সপ্রেস-১ = রাজবাড়ী থেকে ছাড়ে সকাল ৬ টায়, ভাঙ্গা পৌঁছায় সকাল ৭টা ৫০ মিনিটে।
  রাজবাড়ী এক্সপ্রেস-২ = ভাঙ্গা থেকে ছাড়ে সকাল ৮টা ১৫ মিনিটে, রাজবাড়ী পৌঁছায় সকাল ৯টা ৫৫ মিনিটে। 
  রাজবাড়ী এক্সপ্রেস-৩ = রাজবাড়ী থেকে ছাড়ে বিকাল ৫টা ১০ মিনিটে, ভাঙ্গা পৌঁছায় সন্ধ্যা ৭টা ৫ মিনিটে। 
  রাজবাড়ী এক্সপ্রেস-৪ = ভাঙ্গা থেকে ছাড়ে রাত ৭টা ৩০ মিনিটে, রাজবাড়ী পৌঁছায় রাত ৯টা ৩০ মিনিটে।
  
  তথ্যসূত্র
  
  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: রাজবাড়ী এক্সপ্রেস